ai4bharat/Pralekha huggingface dataset:
रक्षा मंत्रालय
श्री गिरिधर अरमने ने रक्षा सचिव का पदभार संभाला
आंध्र प्रदेश कैडर के 1988 बैच के भारतीय प्रशासनिक सेवा  अधिकारी श्री गिरिधर अरमने ने 01 नवंबर, 2022 को रक्षा सचिव का पद ग्रहण किया। कार्यभार संभालने से पहले श्री अरमने ने नई दिल्ली में राष्ट्रीय युद्ध स्मारक पर माल्यार्पण किया और वीरगति को प्राप्त हुए सैनिकों को नमन किया। उन्होंने देश की रक्षा करते हुए अपने प्राणों की आहुति देने वाले वीरों को नमन किया।
श्री अरमने ने राष्ट्रीय युद्ध स्मारक पर जाने के दौरान कहा, "हम इन बहादुरों से प्रेरणा लेते हैं और भारत को एक सुरक्षित और समृद्ध देश बनाने के उनके सपने को पूरा करने की दिशा में काम करने का वादा करते हैं।"
आईएएस में अपने 32 वर्षों के अनुभव में श्री अरमने ने केंद्र सरकार के साथ-साथ आंध्र प्रदेश सरकार में विभिन्न महत्वपूर्ण विभागों को संभाला है। अपने वर्तमान कार्यभार से पहले श्री अरमने सड़क परिवहन और राजमार्ग मंत्रालय में सचिव थे।
इससे पहले वह कैबिनेट सचिवालय में अपर सचिव थे। कैबिनेट सचिवालय के अलावा श्री अरमने ने पेट्रोलियम और प्राकृतिक गैस मंत्रालय में अन्वेषण प्रभाग को देखा और बीमा नियामक एवं विकास प्राधिकरण में निरीक्षण के प्रभारी कार्यकारी निदेशक थे।
आंध्र प्रदेश सरकार में श्री अरमने ने शहरी विकास विभाग में प्रधान सचिव के अलावा एपी राज्य वित्त निगम के प्रबंध निदेशक और सचिव  के रूप में कार्य किया। उन्होंने चित्तूर और खम्मम जिलों के कलेक्टर और डीएम का पद भी संभाला।
श्री अरमने ने जवाहरलाल नेहरू प्रौद्योगिकी विश्वविद्यालय, हैदराबाद से सिविल इंजीनियरिंग में बी टेक और आईआईटी, मद्रास से एम टेक किया। वह काकतीय विश्वविद्यालय, वारंगल से अर्थशास्त्र में एमए हैं।
रक्षा मंत्रालय
नौसेना के कमांडर कोच्चि में सामरिक गतिविधि संबंधी विचार-विमर्श करेंगे
नौसेना प्रमुख एडमिरल सुनील लांबा कल  कोच्चि में भारतीय नौसेना के सबसे बड़े वार गेम -थिएटर लेवल ऑपरेशनल रेडिनेस एक्सरसाइज  पर आयोजित जानकारी संबंधी बैठक की अध्यक्षता करेंगे। इस सैन्य अभ्यास की शुरूआत 07 जनवरी 2019 को हुई थी और 10 मार्च 2019 को यह अभ्यास समाप्त होने वाला था। परन्तु 14 फरवरी 2019 को पुलवामा में सीआरपीएफ पर जेईएम द्वारा किये गये आतंकी हमले के कारण भारतीय नौसेना की तैनाती उत्तरी अरब सागर में की गई।
भारतीय नौसेना की प्रमुख युद्ध इकाइयों को अभ्यास से हटाकर सामरिक गतिविधि के लिए तैनात किया गया। इनमें आईएनएस विक्रमादित्य तथा इसके कैरियर बैटल ग्रुप, न्यूक्लियर पनडुब्बियां, अन्य जहाज, पनडुब्बियां तथा हवाई जहाज आदि शामिल थे। तैनाती का कारण भारत और पाकिस्तान के बीच बढ़ता तनाव था। 28 फरवरी 2019 को हुये तीनों सेनाओं के संवाददाता सम्मेलन में एक स्पष्ट और दृढ़ संदेश दिया गया था कि भारतीय नौसेना देश के समुद्री क्षेत्र में पाकिस्तान की किसी कार्रवाई को रोकने तथा पराजित करने के लिए तैयार है।
टीआरओपीईएक्स-19 में भारतीय नौसेना के 60 जहाजों, भारतीय तटरक्षक के 12 जहाजों और 60 हवाई जहाजों ने भाग लिया था। इस अभ्यास के दौरान नौसेना ने भूमिका परिवर्तन में अपनी दक्षता सिद्ध की। अभ्यास में बड़ी संख्या में युद्ध के लिए तैयार जहाजों व सैन्य साजो-समान का उपयोग हुआ था। इससे भारतीय नौसेना को तीनों सेनाओं के साथ समन्वय करते हुए बदलती परिस्थियों में तेजी से प्रतिक्रिया देने के अभ्यास का अवसर मिला। तीनों आयामों में भारतीय नौसेना की उत्कृष्टता को देखते हुए पाकिस्तान नेवी ने भी मकरान तट पर ही तैनात रही और इसने खुले समुद्र में आगे बढ़ने का साहस नहीं किया।
इसके पहले टीआरओपीईएक्स-19 अंडमान और निकोबार द्वीप समूह में आयोजित हुआ था। इसमें नौसेना के साथ भारतीय सेना और भारतीय वायुसेना भी शामिल थी। इसके बाद 22 जनवरी-23 जनवरी 2019 को सबसे बड़ा समुद्र तट रक्षा अभ्यास आयोजित हुआ। इसका नाम सी-विजिल था। इस अभ्यास में सभी 13 तटीय राज्य और केन्द्र शासित प्रदेश शामिल हुए थे।
नौसेना प्रमुख द्वारा सभी कमांडरों के साथ टीआरओपीईएक्स-19 की समीक्षा का उद्देश्य अभ्यास परिचालन का परीक्षण करना तथा भारतीय नौसेना के सामरिक गतिविधि संबंधी तैयारी का मूल्यांकन करना है। भारतीय नौसेना की तैनाती और युद्ध लड़ने की क्षमता का वास्तविक आकलन किया जाएगा। अभ्यास के अनुभवों से नीति तैयार करने वालों को बल की संराचनात्मक आवश्यकताओं, परिचालन संबंधी लॉजिस्टिक तथा प्रशिक्षण संबंधी जरूरतों की जानकारी प्राप्त होगी।
स्वास्थ्य एवं परिवार कल्याण मंत्रालय
राज्यों/केंद्र शासित प्रदेशों में कोविड-19 टीकों की उपलब्धता पर अपडेट
राज्यों/केंद्र शासित प्रदेशों को अब तक 98.88 करोड़ से अधिक टीके उपलब्ध कराये गए हैं
राज्यों/केंद्र शासित प्रदेशों के पास अभी भी 8.89 करोड़ से अधिक बची हुई और अप्रयुक्त वैक्सीन की खुराकें उपलब्ध हैं
केंद्र सरकार पूरे देश में कोविड-19 टीकाकरण के दायरे का विस्तार करने और लोगों को टीके लगाने की गति को तेज करने के लिये प्रतिबद्ध है। कोविड-19 का टीका सभी को उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने की व्यवस्था कर सकें और टीके की आपूर्ति श्रृंखला को अधिक बेहतर बनाया जा सके।
केंद्र सरकार देशव्यापी कोविड रोधी टीकाकरण अभियान के हिस्से के रूप में राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों तथा केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक की गई आपूर्ति
|
|
98,88,80,235
|
|
शेष टीके
|
|
8,89,08,435
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 98.88 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं।
राज्यों और केंद्र शासित प्रदेशों के पास अभी भी कोविड-19 टीके की 8.89 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना शेष है।
स्वास्थ्य एवं परिवार कल्याण मंत्रालय
देश में कुल 3.6 करोड़ कोविड जांच का काम पूरा होने के साथ ही जांच की रफ्तार में तेजी
तेज गति से करीब प्रति दस लाख  की आबादी पर जांच की संख्या 26,016 की नई ऊंचाई पर पहुंची
समय पर जांच तथा इसके माध्यम से शुरुआती स्तर पर ही संक्रमण का पता लगाने की प्रभावी नीति कोविड-19 महामारी से निपटने के सरकारी प्रयासों का मुख्य घटक रही है। त्वरित पहचान तथा कुशल उपचार के साथ ही कोविड रोगियों को अलग रखने की व्यवस्था से देश में कोविड से ठीक होने वालों की संख्या तेजी से बढ़ रही है और संक्रमण से होने वाली मृत्यु दर में भी कमी आ रही है।
भारत में अब तक कुल 3,59,02,137 लोगों की कोविड जांच की जा चुकी है। पिछले 24 घंटों में की गई कुल 6,09,917 जांच के साथ, देश अपनी जांच क्षमता बढ़ाने के संकल्प की दिशा में तेजी से आगे बढ़ रहा है।
देश भर में नैदानिक प्रयोगशालाओं के नेटवर्क के व्यापक विस्तार के माध्यम से जांच की संख्या में यह वृद्धि दर्ज हो पाई है। इन केन्द्रित प्रयासों के परिणामस्वरूपदेश में प्रति दस लाख आबादी पर जांच की संख्या में 26,016 की तेज वृद्धि देखी गई है। इसमें निरंतर तेजी आ रही है।
देश में प्रति दिन दस लाख आबादी पर भी जांच की संख्या में लगातार तेजी देखी जा रही है। विश्व स्वास्थ्य संगठन ने "कोविड के संदर्भ में सार्वजनिक स्वास्थ्य मानदंडों और सामाजिक उपायों को समायोजित करने के अपने निर्देशों में सलाह दी है कि किसी देश को कोविड के संदिग्धमामलों की व्यापक निगरानी के उपायों के रूप में प्रति दिन दस लाख आबादी पर 140 जांच करानी चाहिए।
देश में कोविड जांच की रफ्तार नैदानिक प्रयोगशालाओं के लगातार बढ़ते नेटवर्क से संभव हो रही है। देश में इस समय 1520 कोविड जांच प्रयोगशालाएं हैं जिनमें से 984 सरकारी और 536 निजी प्रयोगशालाएं हैं।
• रियल टाइम आरटी पीसीआर जांच प्रयोगशालाओं की कुल संख्या-785 है जिसमें से 459 सरकारी और 326 निजी प्रयोगशलाएं हैं
• ट्रू नैट आधारित प्रयोगशालाओं की कुल संख्या 617 है जिसमें से 491 सरकारी और
126 निजी प्रयोगशालाएं हैं
• सीबीनैट जांच आधारित प्रयोगशालाओं की कुल संख्या 118 है जिसमें से 34
सरकारी और 84 निजी प्रयोगशलाएं हैं
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/और @MoHFW_INDIAदेखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSevaपर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdfपर उपलब्ध है।
प्रधानमंत्री कार्यालय
प्रधानमंत्री श्री नरेन्द्र मोदी ने नागरिकों से 'हर घर तिरंगा' अभियान के अंतर्गत तिरंगे के साथ तस्वीरें अपलोड करने का आह्वाहन किया
प्रधानमंत्री श्री नरेन्द्र मोदी ने 13 से 15 अगस्त के बीच 'हर घर तिरंगा' अभियान के अंतर्गत नागरिकों से harghartiranga.com पर तिरंगे के साथ अपनी फोटो अपलोड करने का आह्वाहन किया है।
प्रधानमंत्री ने ट्वीट संदेशों की एक श्रृंखला में, कहा;
“‘हर घर तिरंगा’ अभियान ने आजादी के अमृत महोत्सव में एक नई ऊर्जा भरी है। देशवासियों को इस वर्ष इस अभियान को एक नई ऊंचाई पर ले जाना है। आइए, 13 से 15 अगस्त के बीच देश की आन-बान और शान के प्रतीक राष्ट्रीय ध्वज को फहराएं। तिरंगे के साथ harghartiranga.com पर अपनी सेल्फी भी अवश्य अपलोड करें।”
“तिरंगा स्वतंत्रता और राष्ट्रीय एकता की भावना का प्रतीक है। प्रत्येक भारतीय का तिरंगे से भावनात्मक जुड़ाव है और यह हमें राष्ट्रीय प्रगति को आगे बढ़ाने के लिए कड़ी मेहनत करने के लिए प्रेरित करता है। मैं आप सभी से 13 से 15 अगस्त के बीच #हरघरतिरंगा आंदोलन में भाग लेने का आग्रह करता हूं। तिरंगे के साथ अपनी तस्वीरें यहां अपलोड करें... harghartiranga.com”
सूचना और प्रसारण मंत्रालय
दूरदर्शन इंडिया ने राष्ट्रपति ट्रम्प की भारत यात्रा के वैश्विक कवरेज के लिए तैयारी की
दूरदर्शन ने डीडी इंडिया के लिए लाइव फीड जेनरेट करने के लिए अहमदाबाद, आगरा और नई दिल्ली के तीन शहरों में कई स्थानों पर हाई डेफिनेशन  ओबी वैन और कैमरों का एक विशाल बेड़ा तैनात किया है जो विश्व स्तर पर वितरित किया जाएगा।
प्रसार भारती- भारत के सार्वजनिक प्रसारणकर्ता का टेलीविजन नेटवर्क, दूरदर्शन अपने अंग्रेजी समाचार चैनल "डीडी इंडिया" के माध्यम से ‘नमस्ते ट्रम्प’ कार्यक्रम के वैश्विक कवरेज और अमेरिकी राष्ट्रपति ट्रम्प की भारत यात्रा के लिए पूरी तरह तैयार है।
प्रमुख अमेरिकी और यूरोपीय टीवी समाचार नेटवर्क, जो डीडी इंडिया के वैश्विक लाइव फीड को कैरी करेंगे, के अतिरिक्त यह कार्यक्रम एमवाईके प्लेटफॉर्म पर डीडी इंडिया के जरिए कोरिया में एवं उपग्रह के माध्यम से बांग्लादेश में भी उपलब्ध होगा। अंतर्राष्ट्रीय दर्शक यूट्यूब  के माध्यम से और प्रसार भारती के ग्लोबल डिजिटल प्लेटफ़ॉर्म –एंड्रॉयड और आईओएस प्लेटफ़ॉर्म पर उपलब्ध न्यूजऑनएअर के माध्यम से डीडी इंडिया का लाइव फीड देख सकेंगे।
अहमदाबाद में दूरदर्शन की तैनाती में 16 कैमरों के साथ हवाई अड्डे पर एक ओबी वैन तथा 24 कैमरों के साथ सरदार पटेल स्टेडियम  में दो ओबी वैन शामिल है। रोड शो के कवरेज के लिए 45 कैमरे तैनात किए गए हैं। रोड शो के लिए 45 कैमरों के कनेक्शन के साथ एक प्रोड्क्शन कन्ट्रोल रूम स्टेडियम के रास्ते पर इंदिरा पुल पर स्थापित किया गया है। दूसरा ओबी साबरमती आश्रम में लूज 7 कैमरों के साथ लगाया गया है। हवाई अड्डे, इंदिरा पुल, स्टेडियम एवं साबरमती में सभी 4 प्रोड्क्शन कन्ट्रोल पैनल दिल्ली से अपलिंक किए जाने के लिए ऑप्टिकल फाइबर के बरास्ते जुड़े हुए हैं। कवरेज में 50 किलोमीटर से अधिक का ऑप्टिकल फाइबर, लगभग 100 कैमरापर्सन एवं इतने ही तकनीकी अवसंरचना के प्रोड्क्शन एवं प्रबंधन के लोग शामिल हैं।
आगरा में 3 एचडी डीएसएनजी के साथ रोड शो के लिए 10 कैमरों का एच डी प्रोड्क्शन स्थापित किया गया है। दिल्ली में समारोहपूर्ण स्वागत, सलामी गारद एवं सायंकाल में प्रीति भोज के लिए 10 कैमरों एवं 2 एचडी डीएसएनजी के साथ एक एचडी ओबी वैन तैनात किया गया है। द्विपक्षीय वार्ताओं एवं समझौता ज्ञापनों पर हस्ताक्षर के लिए हैदराबाद हाउस में 8 कैमरों एवं 2 एचडी डीएसएनजी के साथ एक एचडी ओबी तैनात किया गया है। आगमन एवं प्रस्थान कवरेज के लिए दिल्ली हवाई अड्डे पर 1 एचडी डीएसएनजी तैनात किया गया है। राजघाट पर भी 2 एचडी डीएसएनजी तैनात किया गया है।
इस व्यापक तैनाती के साथ प्रसार भारती का वैश्विक इंगलिश न्यूज चैनल डीडी इंडिया राष्ट्रपति डोनाल्ड ट्रम्प की भारत की दो दिवसीय बहुप्रतीक्षित मल्टीसिटी यात्रा का विहंगम दृश्य उपलब्ध कराने के लिए पूरी तरह तैयार है।
वस्त्र मंत्रालय
परिधान उद्योग को अपने पैमाने व आकार को बढ़ाने और पीएलआई योजना का लाभ उठाने के लिए आपूर्ति श्रृंखला पर ध्यान देना चाहिए: श्री उपेंद्र प्रसाद सिंह
अगले वित्तीय वर्ष या उसके बाद के साल में परिधान निर्यात के 20 बिलियन डॉलर के आंकड़े को पार करने की संभावना है
5 वर्षों में वस्त्र निर्यात के मौजूदा 40 बिलियन डॉलर से 100 बिलियन डॉलर के आंकड़े को पार करने की संभावना है
एईपीसी ने अपना 44वां स्थापना दिवस मनाया
वस्त्र मंत्रालय के सचिव श्री उपेंद्र प्रसाद सिंह ने कहा है कि भारतीय वस्त्र उद्योग को अपने पैमाने व आकार को बढ़ाने और उत्पादन संबद्ध प्रोत्साहन  योजना का लाभ उठाने के लिए एकीकरण पर ध्यान देना चाहिए।
परिधान निर्यात संवर्धन परिषद  के 44वें स्थापना दिवस के अवसर पर श्री सिंह ने कहा, “वस्त्र और परिधान क्षेत्र बहुत अधिक निवेश केंद्रित नहीं हैं, लेकिन यह रोजगार के नजरिए से काफी महत्वपूर्ण है। शायद इनमें आपूर्ति श्रृंखला को बढ़ाने की जरूरत है और आप में से अधिक से अधिक लोग कताई व बुनाई जैसी एकीकृत मूल्य-श्रृंखला में शामिल हो सकते हैं।"
श्री सिंह ने इस कार्यक्रम को वर्चुअल माध्यम के जरिए संबोधित किया। मंत्रालय के सचिव ने बताया कि सरकार पीएलआई योजना के साथ-साथ प्रधानमंत्री मेगा एकीकृत वस्त्र क्षेत्र और परिधान  योजना को सफल बनाने के लिए प्रतिबद्ध है। उन्होंने आगे कहा कि सरकार का विचार एक विश्व स्तरीय बुनियादी ढांचे का निर्माण करने के साथ एक समृद्ध उद्योग बनाना भी है।
वस्त्र सचिव ने आगे कहा कि वस्त्र उद्योग हमेशा से सरकार की सर्वोच्च प्राथमिकताओं में रहा है। उन्होंने कहा, "इसमें अधिक बड़े अवसर हैं। मांग मजबूत बनी रहेगी और पश्चिम की चीन प्लस वन सोर्सिंग रणनीति निश्चित रूप से हमारे लिए एक बड़ा अवसर है।” श्री सिंह ने कहा कि यह सब इस बात पर निर्भर करता है कि भारतीय परिधान उद्योग कितना अच्छा, कुशल व एकीकृत है और यह अपने आकार व स्तर को कैसे आगे बढ़ाता है। उन्होंने आगे कहा, “एईपीसी के पास निभाने के लिए एक बड़ी भूमिका है। आइए हम केवल बड़े आंकड़ों में न जाएं, आइए हम सूक्ष्म स्तर पर जाएं। आइए हम उत्पाद दर उत्पाद और देश दर देश चलें।"
श्री सिंह ने कहा, "हमें अगले वित्तीय वर्ष या उसके बाद के साल तक 20 बिलियन डॉलर के परिधान निर्यात के आंकड़े को पार करने की स्थिति में होना चाहिए।" उन्होंने आगे कहा कि देश का वस्त्र निर्यात अगले पांच वर्षों में मौजूदा 40 अरब डॉलर से बढ़कर 100 अरब डॉलर हो सकता है।
एईपीसी के अध्यक्ष श्री नरेन्द्र गोयनका ने इसकी 1978 में एक कोटा निगरानी व निर्यात प्रोत्साहन निकाय के रूप में स्थापना से लेकर परिषद बनने की यात्रा को साझा किया। वर्तमान में यह कौशल, मूल्यांकन, बाजार बुद्धिमत्ता, प्रतिपालन , वित्तीय जोखिमों पर क्षमता निर्माण कार्यक्रमों, अनुपालन प्रबंधन, आईपीआर मुद्दों, एआई व तकनीक संचालित उत्पादन नवाचारों, लीन व सिक्स सिग्मा, सर्कुलरिटी और सततता सहित अन्य सेवाएं प्रदान करती है।
श्री गोयनका ने आगे परिधान क्षेत्र की प्रमुख प्राथमिकताओं को सूचीबद्ध किया। इनमें स्तर में सुधार के लिए लीवरेज नीति से सहायता प्राप्त करना, उत्पादों का विविधीकरण, आगामी एफटीए  का लाभ उठाना, स्थायी व जिम्मेदार व्यवसाय पर आधारित नई यूएसपी बनाना और सुचारू आपूर्ति श्रृंखला व बेहतर ब्रांडिंग के लिए तकनीक व एआई का उपयोग करना शामिल हैं।
वहीं, एईपीसी के उपाध्यक्ष श्री सुधीर सेकरी ने परिधान क्षेत्र में समग्र वृद्धि के लिए परिषद द्वारा की गई पहलों के बारे में बताया। एईपीसी, वस्त्र मंत्रालय के अधीन भारत में परिधान निर्यातकों का एक आधिकारिक निकाय है। यह भारतीय निर्यातकों के साथ-साथ आयातकों / अंतरराष्ट्रीय खरीदारों को अमूल्य सहायता प्रदान करती है।
सड़क परिवहन एवं राजमार्ग मंत्रालय
श्री नितिन गडकरी ने बुनियादी ढांचा और एमएसएमई क्षेत्र में अंतर्राष्ट्रीय निवेश बढ़ाने का आह्वान किया
केन्द्रीय सड़क परिवन, राजमार्ग और सूक्ष्म, लघु एवं मध्यम उद्यम  मंत्री श्री नितिन गडकरी ने अंतर्राष्ट्रीय संस्थानों और निकायों से भारतीय राजमार्गों और एमएसएमई क्षेत्रों में निवेश बढ़ाने का आह्वान किया है। यह दोनों क्षेत्र भारतीय अर्थव्यवस्था के विकास ईंजन है। आज सड़क बुनियादी ढांचा और एमएसएमई में व्यापार निवेश और सहयोग पर इंडो-ऑस्ट्रेलियन चैम्बर्स ऑफ कॉमर्स और वोमेनोवेटर को संबोधित करते हुए श्री गडकरी ने कहा कि भारत और ऑस्ट्रेलिया पहले से ही सड़क सुरक्षा क्षेत्र में सहयोग कर रहे हैं। इस सहयोग ने जनता के लिए बेहतर डिजाइन और जागरूकता के अवसर उपलब्ध कराए हैं। भारतीय सड़क सुरक्षा आकलन कार्यक्रम के तहत 21,000 किलोमीटर लम्बी सड़कों का आकलन किया गया है और लगभग 3,000 किलोमीटर लम्बी सड़कों का तकनीकी उन्नयन किया जा रहा है। उन्होंने कहा कि बेहतर सड़क इंजीनियरिंग और सार्वजनिक जागरूकता में बढ़ोतरी से यह सुधार आया है। अनुमान है कि इन उन्नयन कार्यक्रमों से सड़क दुर्घटनाओं में लगभग 50 प्रतिशत कमी आएगी। श्री गडकरी ने यह भी बताया कि हमारा उद्देश्य 2030 तक शून्य सड़क मृत्यु दर अर्जित करना है।
श्री नितिन गडकरी ने बताया कि उनके मंत्रालय ने सड़क दुर्घटनाओं में कमी लाने के लिए अनेक पहल की हैं। विश्व बैंक और एडीबी ने इस अभियान के लिए 7000-7000 करोड़ रुपये देने का वादा किया है। उन्होंने कहा कि सामाजिक जागरूकता और शिक्षा, आपातकालीन सेवाओं में सुधार, चिकित्सा बीमा पर जोर, अधिक से अधिक अस्पताल आदि उपलब्ध करा कर देश अपने सड़क सुरक्षा लक्ष्यों को प्राप्त करने के करीब पहुंच रहा है। उन्होंने मोटर वाहन अधिनियम, 2019 का उल्लेख किया, जो देश में परिवहन क्षेत्र के सभी पहलुओं के लिए एक व्यापक कानून है।
उन्होंने कहा कि सरकार रोजगार के अवसर प्रदान करने के लिए गांव, कृषि और जनजातीये क्षेत्रों पर विशेष ध्यान दे रही है। उन्होंने इस बात पर जोर दिया कि एमएसएमई एक ऐसा क्षेत्र है जो आने वाले वर्षों में भारतीय अर्थव्यवस्था को आगे बढ़ाएगा। उन्होंने यह भी बताया कि बुनियादी ढांचे और बीमा क्षेत्रों में निवेश खोल दिया गया है क्योंकि बीमा, पेंशन और शेयर अर्थव्यवस्थाओं में बड़े अवसर मौजूद है। उन्होंने कहा कि एमएसएमई जल्दी ही पूंजी बाजार में प्रवेश करने वाली है।
ऑस्ट्रेलिया के उप-प्रधानमंत्री श्री माइकल मेककॉर्मेक ने इस अवसर पर भारतीय सड़क क्षेत्र के विकास और प्रगति, विशेष रूप से सड़क सुरक्षा क्षेत्र में भागीदारी करने के लिए ऑस्ट्रेलिया की गहरी दिलचस्पी व्यक्त की। उन्होंने विशेष रूप से सड़क सुरक्षा के क्षेत्र में उनके देश द्वारा की गई विभिन्न पहलों के बारे में भी विस्तार से बताया। उन्होंने कहा कि भारत और ऑस्ट्रेलिया में मजबूत संबंध है। इससे पहले इतने मजबूत संबंध कभी नहीं रहे। इन संबंधों में व्यापक रूप से बढ़ोतरी होगी। उन्होंने बुनियादी ढांचा निर्माण पर जोर दिया और कहा कि कोविड-19 पर काबू पाने का एक तरीका बुनियादी ढांचे का निर्माण करना भी है।
नीति आयोग
अटल नवाचार  मिशन डसॉल्ट सिस्टम्स के साथ साझेदारी में नवाचार को एक और बढ़ावा देने के लिए तैयार है
नीति आयोग का अटल नवाचार  मिशन  डसॉल्ट सिस्टम्स के साथ साझेदारी में देश भर में नवाचार और उद्यमिता पारिस्थितिकी तंत्र को विकसित करने के लिए पूरी तरह तैयार है।
इस संबंध में भारत में एआईएम कार्यक्रमों और एआईएम लाभार्थियों की विभिन्न वर्तमान और भविष्य की पहलों का समर्थन करने के लिए एक आभासी कार्यक्रम में एआईएम और डसॉल्ट सिस्टम्स के बीच आज इस आशय के वक्तव्य  पर हस्ताक्षर किए गए।
इस एसओआई के अंतर्गत डसॉल्ट सिस्टम्स अटल टिंकरिंग लैब्स , एआईएम इन्क्यूबेटर्स , अटल सामुदायिक नवाचार केन्द्रों , अटल न्यू इंडिया चैलेंज  के तहत लघु उद्यमों के लिए नवाचार  के तहत अनुदान प्राप्तकर्ताओं सहित एआईएम लाभार्थियों को समर्थन और बढ़ावा देगा।
महत्वाकांक्षी उद्यमियों के बीच नवाचार और उद्यमिता को बढ़ावा देने के उद्देश्य से यह कार्यक्रम समुदाय में अशांत  नवाचार में तेजी लाने के लिए एक खुले नवाचार सहयोग के लिए उत्प्रेरक के रूप में कार्य करेगा।
एसओआई में डसॉल्ट और नीति आयोग के अटल नवाचार  मिशन  के बीच जुड़ाव के छह पहलू हैं। इनमें चुनिंदा एआईएम स्टार्ट-अप के लिए डसॉल्ट सिस्टम्स के त्रि-आयामी अनुभव  प्रयोगशाला  स्टार्ट-अप त्वरण कार्यक्रम  तक पहुंच; चुनिंदा एआईएम स्टार्ट-अप को उनके उत्पादों की क्षमता निर्माण के लिए परामर्श; त्रि-आयामी अनुभव  प्रयोगशाला  से संबंधित वैश्विक समुदाय की चयनित एआईएम स्टार्ट-अप तक पहुंच; डसॉल्ट सिस्टम्स स्टार्ट-अप्स के विश्वव्यापी ग्राहकों, भागीदारों और प्रौद्योगिकी सहयोगियों के साथ जब कभी भी अवसर मिले तब चुने हुए एआईएम सरत-अप्स का उद्योग जगत से सम्पर्क ; डसॉल्ट सिस्टम्स के राष्ट्रीय और वैश्विक कार्यक्रमों में चयनित एआईएम स्टार्ट-अप की भागीदारी के साथ ही संगठन और संयुक्त कार्यक्रमों में भागीदारी, हैकाथॉन, एआईएम और नीति आयोग के साथ चुनौतियां शामिल है I
अपने विचार व्यक्त करते हुए अटल नवाचार मिशन  के निदेशक डॉ चिंतन वैष्णव ने कहा कि डसॉल्ट के साथ साझेदारी हर प्रकार से एक लाभदायक साझेदारी है और यह देश में सभी लाभार्थियों के लिए एआईएम के पारिस्थितिकी तंत्र के विस्तार को आगे बढाती है।
“यह पहल चुनिंदा भारतीय स्टार्टअप्स के लिए नए आयाम खोलेगी क्योंकि इससे उन्हें डसॉल्ट सिस्टम्स के वैश्विक स्टार्ट-अप पारिस्थितिकी तन्त्र - उनके त्वरण कार्यक्रमों  और साथियों, उद्योग विशेषज्ञों, इंजीनियरों, डिजाइनरों के साथ जुड़ने और त्रि-आयामी अनुभव  प्रयोगशाला  का हिस्सा बनने का मौका मिलेगा। उन्होंने कहा कि मुझे यही कहना होगा कि मैं इसकी स्टार्टअप्स में तेजी लाने की क्षमता और दुनिया भर में समुदाय के साथ जुड़ने से बहुत उत्साहित हूं”।
डसॉल्ट सिस्टम्स, भारत  के प्रंबध निदेशक दीपक एनजी ने अपने विचार साझा करते हुए कहा कि अटल नवाचार मिशन  के साथ हमारा जुड़ाव एक ऐसे दीर्घकालिक संबंध की शुरुआत है जो देश में निर्माताओं, नवोन्मेषकों के एक पारिस्थितिकी तंत्र को पोषित करने के लिए डसॉल्ट की प्रतिबद्धता को और पुष्ट करता है।
उन्होंने कहा कि "एआईएम के साथ हमारा जुड़ाव हमारे सामान्य उद्देश्यों को और मजबूत करेगा कि कैसे स्टार्टअप प्रौद्योगिकी एवं उद्योग की सर्वोत्तम प्रथाओं और सरकार द्वारा संचालित नीतियों का लाभ उठा सकते हैं“I उन्होंने जोर देकर कहा कि "हमारी त्रि-आयामी अनुभव  प्रयोगशाला  नए क्षेत्रों जैसे इलेक्ट्रिक वाहन, बैटरी और चार्जिंग अवसंरचनाओं , चिकित्सा उपकरण, ऊर्जा और सामग्री क्षेत्र में उभरते स्टार्टअप और यहां तक कि भविष्य के उद्योग के लिए स्थायी समाधान प्रदान करने वाले मितव्ययी नवप्रवर्तन कर्ताओं के लिए प्रौद्योगिकी और समुदाय तक पहुंच प्रदान करेगी।
रेल मंत्रालय
भारतीय रेलवे की 83 महिला आरपीएफ सब-इंस्पेक्टर कैडेट ने सफलतापूर्वक प्रशिक्षण पूरा किया
समस्त महिला आरपीएफ सब-इंस्पेक्टर कैडेट की पासिंग आउट परेड मौला-अली में आयोजित की गई
विभिन्न जोनल रेलवे से संबंधित 83 महिला सब-इंस्पेक्टर कैडेट  की पासिंग आउट परेड आज यानी 10 अगस्त, 2020 को रेलवे सुरक्षा बल  के प्रशिक्षण केंद्र, मौला-अली में आयोजित की गई।
सुश्री चंचल शेखावत को ‘बेस्ट कैडेट’ एवं ‘इंडोर में सर्वश्रेष्ठ’ और सुश्री स्मृति बिस्वास को ‘बेस्ट इन आउटडोर’ चुना गया। परेड की कमान सुश्री चंचल शेखावत ने संभाली।
इस अवसर पर श्री गजानन माल्या ने महिला सब-इंस्पेक्टरों को रेलवे की संपत्ति और रेल यात्रियों की सुरक्षा के लिए पूरे समर्पण भाव के साथ काम करने और अपने कर्तव्यों का निर्वहन करने की सलाह दी। उन्होंने कहा कि समाज के कमजोर तबकों, महिलाओं एवं बच्चों का ध्यान रखने पर विशेष फोकस करना चाहिए क्योंकि महिलाओं एवं बच्चों की तस्करी बढ़ती जा रही है। उन्होंने युवा कैडेटों के उज्ज्वल भविष्य की कामना की और उल्लेखनीय कार्य-प्रदर्शन के लिए महिला एसआई कैडेटों को बधाई भी दी तथा इसके साथ ही यह मंगल कामना की कि वे अत्यंत प्रोफेशनल ढंग से एवं करुणा भाव के साथ अपने कर्तव्यों का पालन करेंगी।
इन सब-इंस्पेक्टर कैडेटों को रेलवे में आने वाली चुनौतियों का सामना करने के लिए इंडोर और आउटडोर विषयों में 9 महीनों तक कठोर प्रशिक्षण दिया गया है और अंतिम परीक्षा पास करने के बाद आज उन्होंने इस अत्यंत आकर्षक परेड में भाग लिया और शपथ लेने के बाद वे रेलवे सुरक्षा बल की सदस्य बन गई हैं।
यह परेड कोविड-19 से संबंधित सभी औपचारिकताओं को पूरा करने के साथ-साथ सामाजिक दूरी बनाए रखने के नियम का पालन करते हुए आयोजित की गई।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़ टीके लगाए जा चुके हैं
बीते चौबीस घंटों में 1,050 टीके लगाए गए
भारत में सक्रिय मरीजों की संख्या 9,092 है
सक्रिय मामलों की दर 0.02 प्रतिशत है
स्वस्थ होने की वर्तमान दर 98.79 प्रतिशत है
बीते चौबीस घंटों में 1,948 लोग स्वस्थ हुए,अब तक स्वस्थ हुए कुल लोगों की संख्या 4,44,44,013 है
पिछले 24 घंटों में 865 नए मामले सामने आए
दैनिक सक्रिय मामलों की दर 0.64 प्रतिशत है
साप्ताहिक सक्रिय मामलों की दर 0.81 प्रतिशत है
अब तक 92.91 करोड़ जांच की जा चुकी हैं,बीते चौबीस घंटों में 1,35,873 जांच की गई
प्रधानमंत्री कार्यालय
प्रधानमंत्री ने देशवासियों को उत्तरायण की बधाई दी
प्रधानमंत्री श्री नरेन्द्र मोदी ने उत्तरायण के अवसर पर देशवासियों को बधाई दी है।
अपने एक ट्वीट में, प्रधानमंत्री ने कहा;
“उत्तरायण की हार्दिक बधाई। हम सभी के जीवन में आनंद की प्रचुरता हो।”